OBSH: Emergjencë ndërkombëtare nga ebola
OBSH thekson rëndësinë e vigjilencës për të parandaluar përhapjen e virusit, veçanërisht në Guine, Liberi dhe Siera Leone ku më shumë se 900 vetë kanë vdekur nga ebola që nga muaji mars
Drejtuesja e Organizatës Botërore të Shëndetësisë Margaret Chan deklaroi sot emergjencë ndërkombëtare për shkak të përmasave të shpërthimit të ebolës në Afrikën perëndimore. Drejtoresha e OBSH-së tha se kjo deklaratë nuk do të thotë se të gjitha apo shumë vende do të kenë raste të ebolës. Ajo tha se vigjilenca ndaj përhapjes së virusit është e rëndësishme veçanërisht në Guine, Liberi dhe Siera Leone ku më shumë se 900 njerëz kanë vdekur nga ebola që nga muaji mars. Ndërkohë, kreu i Qendrës Amerikane për Kontrollin e Sëmundjeve tha gjatë një seance në kongres për ebolën se qendra e tij do të dërgojë 50 ekspertë në Afrikën Perendimore në qëndër të krizës. Vendimi vjen pasi Qendra për Kontrollin e Sëmundjeve aktivizoi pikën e operacioneve të emergjencës në nivelin më të lartë në përgjigje të krizës. Në Liberi, ushtria po kufizon udhëtimet në zonat e goditura më rëndë ku është shpallur gjendja e jashtëzakonshme. Disa liberianë besojnë se kufizimet shkojnë më tej se ç’duhet. thotë një banor. thotë një banore. Autoritetet besojnë se shqetësimi për kufizimet e udhëtimit ndoshta do të shmangë ekspozimet ndaj virusit. Organizata Botërore e Shëndetësisë thotë se ebola ka shkaktuar vdekjen e më shumë se 930 njerëzve në Afrikën Perendimore, shumica në Liberi, Siera Leone dhe Guine.